हिन्दू धर्म में बहुत सी परम्पराएं हैं। सब परम्पराओं का अपना ही महत्व है। इनमें से एक परम्परा है माथे पर तिलक लगाना| भारत में पूजा के बाद माथे पर तिलक लगाया जाता है और यह परम्परा सदियों से ही चला आ रही है। पूजा के बाद या किसी धार्मिक कार्य के बाद अगर तिलक ना लगाया जाए तो पूजा या धार्मिक कार्य को अधूरा माना जाता है। यह तिलक चन्दन, कुमकुम, हल्दी या भस्म आदि का होता है। तिलक लगाने के पीछे आध्यात्मिक भावना के साथ साथ कुछ वैज्ञानिक कारण भी हैं। चन्दन का तिलक दूसरों के सामने दिखावे के लिए नही लगाया जाता बल्कि चन्दन का तिलक अपने महत्व के कारण लगाया जाता है।